U-I-212/16
Natisni
Opravilna št.:
U-I-212/16
Datum odločitve:
22. 12. 2016
ECLI:
ECLI:SI:USRS:2016:U.I.212.16
Akt:
Stvarnopravni zakonik (Uradni list RS, št. 87/02 in 91/13) (SPZ), 3. odst. 89. čl. 

Zakon o nepravdnem postopku (Uradni list SRS, št. 30/86 in 20/88 – popr.) (ZNP), 145. čl.
Izrek:
Pobuda za začetek postopka za oceno ustavnosti tretjega odstavka 89. člena Stvarnopravnega zakonika (Uradni list RS, št. 87/02 in 91/13) in 145. člena Zakona o nepravdnem postopku (Uradni list SRS, št. 30/86 in 20/88 – popr.)
se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Borut Madžarevič, Ljubljana
Datum vloge:
21. 11. 2016
Vrsta odločitve:
sklep
Vrsta rešitve:
zavrženje
Dokument:
US31076
Dokument v PDF obliki:
U-I-212-16.pdf
209 KB
Prenesite datoteko
U-I-212/16-7
22. 12. 2016
SKLEP
Ustavno sodišče je v postopku za preizkus pobude
Boruta Madžareviča, Ljubljana
, na seji 22. decembra 2016
sklenilo:
Pobuda za začetek postopka za oceno ustavnosti tretjega odstavka 89. člena Stvarnopravnega zakonika (Uradni list RS, št. 87/02 in 91/13) in 145. člena Zakona o nepravdnem postopku (Uradni list SRS, št. 30/86 in 20/88 – popr.)
se zavrže.
OBRAZLOŽITEV
1. Pobudnik izpodbija v izreku tega sklepa navedeni zakonski določbi. Zatrjuje, da sta v neskladju z 2., 33. in 87. členom Ustave ter 1. členom Prvega protokola h Konvenciji o varstvu človekovih pravic in temeljnih svoboščin (Uradni list RS, št. 33/94, MP, št. 7/94). Pravni interes za vložitev pobude utemeljuje z navedbo, da je nasprotni udeleženec v nepravdnem postopku za določitev nujne poti. Meni, da izpodbijani določbi učinkujeta neposredno. Predlaga, naj Ustavno sodišče izpodbijani določbi razveljavi.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču,
Uradni list RS, št. 64/07 – uradno prečiščeno besedilo in
109/12
– v nadaljevanju ZUstS
). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani določbi ne učinkujeta neposredno. V takem primeru je pravni interes za pobudo za začetek postopka za oceno ustavnosti izpodbijanih določb skladno s stališčem Ustavnega sodišča (sklep št. U-I-275/07 z dne 22. 11. 2007, Uradni list RS, št. 110/07, in OdlUS XVI, 82) podan, če pobudnik pod pogoji iz 50. do 60. člena ZUstS hkrati vloži tudi ustavno pritožbo zoper posamični akt, izdan na podlagi izpodbijanih predpisov. Pobudnik ustavne pritožbe ni vložil in tako glede na razloge, navedene v citiranem sklepu, ne izkazuje pravnega interesa za začetek postopka za oceno ustavnosti izpodbijanih določb. Zato je Ustavno sodišče pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10
in 56/11
) v sestavi: predsednica dr. Jadranka Sovdat ter sodnice in sodniki dr. Mitja Deisinger, dr. Dunja Jadek Pensa,
dr. Etelka Korpič – Horvat, dr. Špelca Mežnar, dr. Ernest Petrič, Jasna Pogačar, Marko Šorli in Jan Zobec.
Sklep je sprejelo soglasno.
dr. Jadranka Sovdat
Predsednica